**๑. ชื่อผลงาน/โครงการพัฒนาคุณภาพ (โครงการหลัก) ให้บริการปรึกษาและตรวจหาการติดเชื้อ**

**เอชไอวีนอกสถานพยาบาล**

**๒. ชื่อผู้จัดทำ นางณัฐชยา ซ้อนขำ ตำแหน่ง พยาบาลวิชาชีพชำนาญการ**

**๓. คำสำคัญ ๑.การให้บริการปรึกษา หมายถึง การให้การปรึกษาก่อนและหลังการตรวจเลือดหาเชื้อเอชไอวี**

**๒. นอกสถานพยาบาล หมายถึง สถานที่นอกโรงพยาบาลเขาชัยสน**

**๔. ที่มาของโอกาสพัฒนา**

จากจำนวนผู้ที่เข้ารับการตรวจหาเชื้อเอดส์/เอชไอวี ปีละ ๕๐๐,๐๐๐ ราย พบว่าในจำนวนนี้ ร้อยละ ๓๖ เลือกที่จะละทิ้งผลการตรวจ เพราะกลัว ที่จะเข้ารับฟังผล ว่าเลือดที่ส่งตรวจเป็นบวกหรือลบ เมื่อเป็นเช่นนี้ไม่เพียงแต่จะส่งผล กระทบต่อตนเอง ที่ทำให้สูญเสียโอกาสเข้าสู่ระบบเพื่อรับการรักษาที่ดี แต่ยังเป็นการเพิ่มโอกาสแพร่กระจายเชื้อ ทำให้จำนวนผู้ติดเชื้อรายใหม่เพิ่มมากขึ้น การที่สามารถตรวจการติดเชื้อเอชไอวีและทราบผลในวันเดียว เป็นการค้นหาผู้ติดเชื้อในคนที่มีพฤติกรรมเสี่ยง แต่ไม่กล้าตรวจ

**๕. ระยะเวลาดำเนินการ**

**๑. ตุลาคม ๒๕๕๗ – ๓๐ พฤศจิกายน ๒๕๕๗**

**๖. สรุปผลงานโดยย่อ**

การให้การปรึกษาผู้รับบริการเพื่อตรวจหาการติดเชื้อเอชไอวีนัว่าเป็นเรื่องที่สำคัญและจำเป็น ประชากรกลุ่มเสี่ยงที่เดินเข้าสู่กระบวนการเพื่อตรวจหาการติดเชื้อเอชไอวีด้วยความสมัครใจในระเริ่มต้นของการติดเชื้อค่อนข้างน้อย ส่วนมากจะเข้าสู่กระบวนการเพื่อตรวจหาการติดเชื้ดเอชไอวี เมื่อมีอากาการแสดงหรือมีอาการที่สัมพันธ์กับโรคเอดส์ ซึ่งเป็นการให้บริการเชิงรับในสถานพยาบาล พบว่าร้อยละ ๓๖ เลือกที่จะละทิ้งผลการตรวจ เพราะกลัว ที่จะเข้ารับฟังผล ว่าเลือดที่ส่งตรวจเป็นบวกหรือลบ เมื่อเป็นเช่นนี้ไม่เพียงแต่จะส่งผล กระทบต่อตนเอง ที่ทำให้สูญเสียโอกาสเข้าสู่ระบบเพื่อรับการรักษาที่ดี แต่ยังเป็นการเพิ่มโอกาสแพร่กระจายเชื้อ ทำให้จำนวนผู้ติดเชื้อรายใหม่เพิ่มมากขึ้น การตรวจเอชไอวีนอกสถานพยาบาลที่สามารถแจ้งผลการตรวจแก่ผู้รับบริการได้ภายในวันเดียว จึงเป็นอีกรูปแบบหนึ่งในการพัฒนาระบบบริการ เพื่อสามารถนำไปพัฒนาระบบงานบริการปรึกษา ให้มีประสิทธิภาพมากยิ่งขึ้น  และเกิดประโยชน์สูงสุดต่อผู้รับบริการที่มารับบริการต่อไป

**พบแพทย์ก่อนจรวจ**

**การตรวจในสถานพยาบาล**

**รับการปรึกษา+ตรวจเลือด**



**รอฟังผล 2 ชั่วโมง**



**รับการปรึกษ่ก่อนแจ้งผล+แจ้งผล**



**รับทราบผลเลือด**



**กลับบ้าน**

**คัดกรองโดยเจ้าหน้าที่ รพ.สต. (ให้บริการเวลา 13.00 – 16.30 น.)**

**การตรวจนอกสถานพยาบาล (ทีม รพ. Lab +พยาบาล)**



**รับการปรึกษา+ตรวจเลือด**



**รอฟังผลเลือด 15 นาที**



**รับการปรึกษ่ก่อนแจ้งผล+แจ้งผล**



**รับทราบผลเลือด**



**กลับบ้าน**

รับกก

การให้บริการปรึกษาและตรวจหาการติดเชื้อเอชไอวีนอกสถานพยาบาลและ**การทราบผลในวันเดียวจะช่วยให้**  
 - มั่นใจว่าผู้รับบริการได้ฟังผลแน่ๆ  
 - ผู้รับบริการประหยัดเวลาไม่ต้องเสียเวลาลางาน/หยุดงาน ตรวจเสร็จสามารถกลับไปทำงานต่อได้

- ผู้รับบริการประหยัดเงิน ไม่ต้องเสียค่าใช้จ่ายค่าเดินทาง  
 - ได้รับการปรึกษาจากเจ้าหน้าที่คนเดียว   
 - ไม่ต้องกังวล จิตตก เครียดจากการรอคอย   
 - ได้รับการส่งต่อรับบริการดูแลรักษาอย่างทันท่วงที

-ผู้รับบริการเกิดความไว้วางใจที่ได้รับการคัดกรองจากเจ้าหน้าที่ซึ่งมีความใกล้ชิด และกล้าที่จะมาตรวจเลือดมากขึ้น

๗. เป้าหมาย

เพื่อให้บริการให้การปรึกษาและตรวจหาเชื้อเอชไอวี กลุ่มเสี่ยงอำเภอเขาชัยสน จำนวน ๑๔๐ ราย

๘. ปัญหาและสาเหตุโดยย่อ

ผู้รับบริการกลุ่มเสี่ยงไม่กล้ามารับบริการในสถานพยาบาล

๙. การเปลี่ยนแปลง

เปลี่ยนแปลงการให้บริการแบบตั้งรับเป็นการให้บริการแบบเชิงรุก

๑๐. การวัดผลและผลของการเปลี่ยนแปลง

๑. ประชากรกลุ่มเสี่ยงได้รับการตรวจหาเชื้อเอชไอวีและทราบผลการตรวจภายในวันเดียวเพิ่มขึ้น ประชากรกลุ่มเสี่ยงที่เป็นพนักงานบริการหญิง สามารถเข้ารับบริการได้มากขึ้น

๒. ประชากรกลุ่มเสี่ยงที่ได้รับการตรวจไม่พบผลเลือดบวกเป็นกลุ่มประชากรที่สามารถป้องกันการแพร่กระจายเชื้อเอชไอวี

สรุปผลการดำเนินงานโครงการ

ผลลัพธ์ของผู้มารับบริการ ที่เป็นกลุ่มเสี่ยงได้รับการตรวจ ๗๐ %

ผลจากการให้การปรึกษาสมัครใจตรวจหาเชื้อเอชไอวี ๙๐ %

ผลการตรวจเอไอวีเป็นลบ ๑๐๐ %

๑๑. บทเรียนที่ได้รับ  
          ๑. การเปิดใจการให้ข้อมูลและยินยอมเจาะเลือดของประชากรกลุ่มเสี่ยงมากขึ้น  
 ๒ .ประชากรกลุ่มเสี่ยงมีความรู้ในการดูแลตนเองและป้องกันโรคติดต่อทางเพศสัมพันธ์เพิ่มขึ้น

๑๒. โอกาสพัฒนา

นำรูปแบบการพัฒนานี้ไปใช้ในการให้บริการผู้ป่วยกลุ่มอื่นเช่น ผู้ป่วยวัณโรค ผู้ป่วยโรคเรื้อรัง

**๑. โครงการ ให้บริการปรึกษาและตรวจหาการติดเชื้อเอชไอวีนอกสถานพยาบาล**

**๒. หลักการและเหตุผล**

จากรายงานขององค์การอนามัยโลก พบว่าอัตราการติดเชื้อในบางประเทศมีแนวโน้มลดลง แต่ภาพรวมของอัตราการติดเชื้อเอชไอวีและเอดส์ยังคงทวีเพิ่มขึ้น โดยมีผู้ติดเชื้อรายใหม่เฉลี่ยมากกว่าวันละ ๑๑,๐๐๐ ราย ในจำนวนนี้อยู่ในกลุ่มอายุ ๑๕-๒๔ ปี คาดว่าจะมีผู้ที่ติดเชื้อเอดส์สะสมประมาณ ๑,๑๐๒,๖๒๘ ราย เป็นผู้ที่เสียชีวิต ประมาณ ๕๕๘,๘๙๕ ราย และยังมีชีวิตอยู่ ประมาณ ๕๔๖,๕๗๘ ราย และมีผู้ใหญ่ที่ติดเชื้อเอดส์รายใหม่ประมาณ ๑๔,๐๐๐ ราย รวมทั้งคาดว่าจะ มีสัดส่วนของผู้ติดเชื้อรายใหม่ส่วนใหญ่เป็นหญิงวัยรุ่นและหญิงแม่บ้านที่ติดเชื้อจากสามีประมาณร้อยละ ๔๕ และชายที่มีเพศสัมพันธ์กับชาย ร้อยละ ๒๐

จากจำนวนผู้ที่เข้ารับการตรวจหาเชื้อเอดส์/เอชไอวี ปีละ ๕๐๐,๐๐๐ ราย พบว่าในจำนวนนี้ ร้อยละ ๓๖ เลือกที่จะละทิ้งผลการตรวจ เพราะกลัว ที่จะเข้ารับฟังผล ว่าเลือดที่ส่งตรวจเป็นบวกหรือลบ เมื่อเป็นเช่นนี้ไม่เพียงแต่จะส่งผล กระทบต่อตนเอง ที่ทำให้สูญเสียโอกาสเข้าสู่ระบบเพื่อรับการรักษาที่ดี แต่ยังเป็นการเพิ่มโอกาสแพร่กระจายเชื้อ ทำให้จำนวนผู้ติดเชื้อรายใหม่เพิ่มมากขึ้น การที่สามารถตรวจการติดเชื้อเอชไอวีและทราบผลในวันเดียว เป็นการค้นหาผู้ติดเชื้อในคนที่มีพฤติกรรมเสี่ยง แต่ไม่กล้าตรวจ คณะกรรมการประสานงานสาธารณสุขอำเภอเขาชัยสนจึงทำโครงการบริการปรึกษาและตรวจหาการติดเชื้อเอชไอวีนอกสถานบริการขึ้น

**๓. วัตถุประสงค์**

๑. เพื่อตรวจหาเชื้อ HIV และโรคติดต่อทางเพศสัมพันธ์ อื่น ๆ

๒. เพื่อรณรงค์และสร้างความตระหนักในการแสดงความรับผิดชอบแก่สังคมในการไม่แพร่เชื้อ HIV ไปสู่บุคคลอื่นในกรณีที่พบว่าตนเองเป็นผู้ติดเชื้อ

**๔. กลุ่มเป้าหมาย**

ประชากรกลุ่มเสี่ยงอำเภอเขาชัยสนที่สมัครใจตรวจหาเชื้อเอชไอวี จำนวน ๑๔๐ ราย

**๕. วิธีดำเนินการ**

๑. ประชุมชี้แจงเจ้าหน้าที่ที่เกี่ยวข้อง

๒. จัดประชุมชี้แจงบุคลากรทุกคนในการปฏิบัติงานเพื่อดำเนินงานตามโครงการ

๓. ดำเนินการ

- เขียนโครงการ

- เสนอโครงการ

- ติดต่อประสานงานทีมงานห้องชันสูตร

- ติดต่อประสานงานสถานที่ปฏิบัติงาน

- จัดเตรียมอุปกรณ์

- จัดทำแผนการปฏิบัติงานในพื้นที่

- ปฏิบัติงานตามแผน

- ตรวจหาเชื้อเอชไอวีตามแผนการปฏิบัติงานในพื้นที่

๔. ประเมินผลการดำเนินงานโครงการ

๕. สรุปผลการดำเนินงาน

**๖. ระยะเวลาดำเนินการ**

วันที่ ๑ – ๓๐ พฤศจิกายน ๒๕๕๗

**๗. สถานที่ดำเนินงาน**

โรงพยาบาลส่งเสริมสุขภาพตำบลอำเภอเขาชัยสน ๑๓ แห่ง

ศูนย์สุขภาพชุมชนโรงพยาบาลเขาชัยสน

**๘. งบประมาณ**

งบประมาณจาก PP Express คปสอ. เขาชัยสน เป็นค่าชุดตรวจและค่าตรวจ ๑๔๐ ชุด เป็นเงินจำนวน ๑๙,๖๐๐ บาท (หนึ่งหมื่นเก้าพันหกร้อยบาทถ้วน)

**๙. ผู้รับผิดชอบโครงการ**

นางณัฐชยา ซ้อนขำ พยาบาลวิชาชีพชำนาญการ โรงพยาบาลเขาชัยสน

**๑๐. การประเมินผลโครงการ**

ร้อยละ ๑๐๐ ของผู้เข้ารับการตรวจหาเชื้อเอชไอวีสามารถทราบผลการตรวจเลือดในวันเดียว

**๑๑. ผลที่คาดว่าจะได้รับ**

๑. ประชากรกลุ่มเสี่ยงได้รับการตรวจหาเชื้อเอชไอวีและทราบผลการตรวจภายในวันเดียว

๒. ประชากรกลุ่มเสี่ยงที่มีผลเลือดเป็นบวกได้รับการส่งต่อและได้รับรับการดูแลต่อเนื่อง

ลงชื่อ.......................................................ผู้จัดทำโครงการ

(นางณัฐชยา ซ้อนขำ)

พยาบาลวิชาชีพชำนาญการ

ลงชื่อ........................ ..............................ผู้ตรวจโครงการ

(น.ส.ศรินรัตน์ เปาะทองคำ)

นักจัดการงานทั่วไปชำนาญการ

ลงชื่อ.......................................................ผู้เสนอโครงการ

(นายโมทน์ ฝอยทอง)

ผู้อำนวยการโรงพยาบาลเขาชัยสน

ลงชื่อ.......................................................ผู้เห็นชอบโครงการ

อนุมัติให้จัดทำและดำเนินงานโครงการ โครงการ ให้บริการปรึกษาและตรวจหาการติดเชื้อเอชไอวีนอกสถานพยาบาลงบประมาณ PP Express ปีงบประมาณ ๒๕๕๗ เป็นเงินจำนวน ๑๙,๖๐๐ บาท (หนึ่งหมื่นเก้าพันหกร้อยบาทถ้วน)

ลงชื่อ.......................................................ผู้อนุมัติโครงการ